Էջմիածնի տարածաշրջանի Շահումյան գյուղը (1642 բնակիչ) ժամանակին ունեցել է իր Ս. Աստվածածին բազիլիկ եկեղեցին (18-րդ դար), որն ավերվել է 1930-ականներին: Շահումյանցի, մոսկվաբնակ Կարեն Հովհաննիսյանի միջոցներով կիսավեր բազիլիկի հարեւանությամբ կառուցվել ու 2010-ին թեմի առաջնորդի կողմից օծվել է Ս. Մարիամ Աստվածածինը: Հարեւանությամբ տեղադրվել են Ցեղասպանության, Սպիտակի երկրաշարժի, Արցախյան պատերազմի զոհերի հիշատակին նվիրված խաչքարեր, կառուցվել է հովվատուն, տարածքը ցանկապատվել է: Կառույցի ճարտարապետը Էդիկ Գրիգորյանն է, շինարարը՝ Նվեր Սարգսյանը: